చింతలపాటి వర ప్రసాద మూర్తి రాజు
గాంధేయవాది అయిన వీరు చిననిండ్రకొలనులో గాంధీజీ స్మారక భవనాన్ని నిర్మించారు. 1964 లో ఫిన్ లాండ్ ప్రపంచ శాంతి మహాసభలకు భారత ప్రతినిధిగా వెళ్ళారు. 1971 లో మార్కెటింగ్ శాఖామాత్యులుగా, 1972 లో దేవాదాయ శాఖామంత్రిగా, దేశీయ వైద్య శాఖా మంత్రిగా సేవలందించారు. సుప్రసిద్ధ చరిత్రకారుడైన శ్రీ బుద్ధరాజు వరహాలరాజు గారు తన 'శ్రీ ఆంధ్ర క్షత్రియ వంశ రత్నాకరము' లో ఈయన గురించి వ్యాసము రచించారు. ఈయన 2012 నవంబరులో కాలం చేశారు.
ఉత్పల సత్యనారాయణాచార్య
ఇతడు రామ్‌నరేష్ త్రిప్రాఠీ, మైథిలీ శరణ్‌గుప్త, గోల్డ్స్ స్మిత్ మొదలైన వారి రచనలనుండి ప్రభావితుడైనాడు. ఇతని రచన "శ్రీకృష్ణ చంద్రోదయము"నకు 2003 సంవత్సరములో 'కేంద్ర సాహిత్య అకాడమీ అవార్డు' అందుకున్నాడు. ఈయన రచనలలో "ఈ జంటనగరాలు- హేమంత శిశిరాలు", "గజేంద్ర మోక్షము", "భ్రమర గీతము", "గోపీగీతము", "రాజమాత", "వేణు గీతము", "యశోదానంద గేహిని", "స్వప్నాల దుప్పటి", "తపతి", "గాంధారి", "శరణాగతి", "కీచకుని వీడ్కోలు", "చిన్ని కృష్ణుడు", "గంగావతరణము", "శతరూప", "వ్యాసమంజూష", "యుగంధరాయణ", "పాతబస్తీ విలాసము", "రాసపంచాధ్యాయి", "రాసపూర్ణిమ", "రాజమాత", "రసధ్వని" ప్రముఖమైనవి. ఇంకా ఇతడు బొమ్మరిల్లు, యవ్వనం కాటేసింది, బొట్టు కాటుక మొదలైన సినిమాలకు పాటలను అందించాడు.సత్యనారాయణాచార్య 2007, అక్టోబర్ 23న హైదరాబాదులో అనారోగ్యముతో మరణించాడు.